《四美亭诗为大司成程舜敷作四首 其一》
明代·皇甫汸

傍舍通幽径，为园惬近寻。花间馀讲席，墙际蔼儒林。

后乘参多士，前贤契夙心。无言恋芳树，桃李自成阴。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。